Burjassot recicla més d’una tona de material informàtic
2025-07-24

L’Agència Jove de Burjassot (IMCJB) va llançar, el passat mes de maig, una campanya de recollida de material informàtic que estiguera obsolet, desbaratat o en desús amb l’objectiu de procedir a la seua retirada i reciclatge. Al llarg d’aquests mesos, l’Agència Jove ha anat arreplegant tot aquest material, que ha arribat a la Casa de Cultura, procedent tant de diferents dependències municipals, com l’IMCJB o el Consistori, així com de ciutadans i ciutadanes particulars que han donat el seu propi material informàtic donat que ja no anaven a fer ús d’ell.

Ara, aquesta setmana, la campanya ha arribat a la seua fi. I és que dilluns passat 11 de setembre, un camió d’una empresa especialitzada en la recollida i gestió d’equips informàtics, tecnològics i telecomunicacions es va traslladar fins a Burjassot per a arreplegar tot aqueix material informàtic recollit per l’Agència Jove i s’ho va emportar per a la seua gestió i reciclatge. Un total de 1283 quilos de material entre torres CPU, impressores, routers, pantalles, equips de so, disqueteres, cablejat, etc.